stanford-oval/wikipedia huggingface dataset:
טאב האנטר

| --- | --- |

האנטר בצילום פרסומי עבור זעקת הקרב (1955)
 לידה:  11 ביולי 1931 מנהטן, ניו יורק, ארצות הברית 
 פטירה:  8 ביולי 2018 (בגיל 86) סנטה ברברה, ארצות הברית 
 שם לידה:  Arthur Andrew Kelm 
 מדינה:  ארצות הברית 
 תקופת הפעילות:  1950–1996 (כ־46 שנים) 
 מעסיק:  האחים וורנר 
 מפלגה:  המפלגה הרפובליקנית של קליפורניה 
 פרסים והוקרה:  כוכב בשדרת הכוכבים בהוליווד (1960) 
 tabhunter.com
 
טאב האנטר (באנגלית: Tab Hunter, נולד בשם ארתור אנדרו קלם; 11 ביולי 1931 – 8 ביולי 2018) היה שחקן, זמר, מפיק סרטים וסופר אמריקאי. האנטר, הידוע בשיערו הבלונדיני ובמראהו הנאה, כיכב ביותר מארבעים סרטים. במהלך שנות ה-50 וה-60, כשהיה בשנות העשרים והשלושים לחייו, נחשב האנטר לכוכב קולנוע אמריקאי שובר לבבות, ששיחק בתפקידים רבים והופיע על שערי מאות מגזינים.
הופעותיו הבולטות על המסך כללו את זעקת קרב (1955), (1955) The Girl He Left Behind; זעקת הקרב (1965), Gunman's Walk, Damn Yankees (1958 film) (1958), התענוג של חברתו (1961), ופוליאסטר (1981). להאנטר הייתה גם קריירה מוזיקלית בסוף שנות ה-50; בשנת 1957, הוא פרסם סינגל להיט אחד בשם "אהבה צעירה" (אנ'), ובשנות השישים הייתה לו תוכנית אירוח קבועה בטלוויזיה. האוטוביוגרפיה של האנטר משנת 2005, Tab Hunter Confidential: The Making of a Movie Star, הייתה רב מכר.
חיים מוקדמים

ארתור אנדרו קלם נולד במנהטן, ניו יורק, בנה של גרטרוד וצ'ארלס קלם. אביו של קלם היה יהודי, ואמו הייתה מהגרת גרמנית קתולית מהמבורג. היה לו אח גדול, וולטר. אביו של קלם היה אלים כלפי אימו, ותוך כמה שנים מלידתו הוריו התגרשו. הוא גדל בקליפורניה, חי עם אמו, אחיו וסבו מצד אמו, ג'ון הנרי ואידה (לבית Sonnenfleth) Gelien; המשפחה התגוררה בסן פרנסיסקו, לונג ביץ' ולוס אנג'לס. אמו קיבלה מחדש את שם משפחתה, ג'ליין, ושינתה גם את שמות המשפחה של בניה. כנער, ארתור ג'ליין (כפי שהיה ידוע אז) היה מחליק אמנותי, שהתחרה הן ביחידים והן בזוגות. למרות מוצאו היהודי מצד אביו, ג'יליין נשלח לבית ספר קתולי על ידי אמו הדתייה.
ג'יליין התגייס למשמר החופים האמריקאי בגיל 15 בשנת 1946. הוא היה גבוה ומפותח פיזית, ושיקר לגבי גילו כדי להתגייס. בזמן שרותו במשמר החופים, הוא זכה לכינוי "הוליווד" בגלל נטייתו לצפות בסרטים במקום ללכת לברים בזמן חופש. כאשר הממונים עליו גילו את גילו האמיתי, הם פיטרו אותו. ג'יליין פגש את השחקן דיק קלייטון (אנ'), הם התחברו חברתית; וקלייטון הציע לו להפוך לשחקן.
קריירה > שנות ה-50

דיק קלייטון הכיר לג'ליין את הסוכן הנרי וילסון, שהתמחה בייצוג כוכבים כמו רוברט וגנר ורוק הדסון.
האנטר תמך בג'ורג' מונטגומרי ב-Gun Belt (1953), מערבון שהופק על ידי אדוארד סמול. סמול השתמש בו שוב לסרט מלחמה, "גברת הפלדה" (1953), בתמיכתו של רוד קמרון, וכמוביל בסיפור הרפתקאות, חזרה לאי המטמון (1954). הוא החל לשחק על הבמה, והופיע בהפקה של "העיר שלנו".[1] לאחר מכן הוצע להאנטר, וקיבל, חוזה בחברת האחים וורנר.
תפקידו הקולנועי הראשון של האנטר היה חלק קטן בסרט פילם נואר, "חסרי החוק" (1950 The Lawless (אנ')). בהמשך הוזמן למלא את התפקיד הראשי בסרט "אי התשוקה" (1952 Island of Desire (אנ')) עם השחקנית לינדה דארנל. הסרט, שתיאר פלירטוט מתמשך בין האנטר לדרנל, היה להיט.
בהמשך שיחק בסרטים Gun Belt (אנ') (1953),
The Steel Lady (אנ') (1953)
Return to Treasure Island (אנ') (1954). עם פרסומו קיבל חוזה כשחקן קבוע בחברת האחים וורנר.
אחד הסרטים הראשונים של האנטר בחברת האחים וורנר היה בתפקיד קטן בסרט "מרדף הים" (1955 The Sea Chase (אנ')), עם ג'ון וויין ולאנה טרנר ובתפקיד קטן ב-Track of the Cat (אנ') (1954)
פריצת הדרך שלו הגיע כאשר לוהק לתפקיד דני, חייל נחתים צעיר, בדרמה על תקופת מלחמת העולם השנייה , בסרט זעקת הקרב ב-1955, שהיה במקום השלישי ב-רשימת הסרטים הריווחיים באותה שנה. לדמותו בסרט זה יש רומן עם אישה מבוגרת, אך בסופו של דבר הוא מתחתן עם הנערה השכנה. הסרט התבסס על ספר רב-מכר מאת ליאון יוריס והפך לסרט הריווחי ביותר של "האחים וורנר״, באותה שנה, כשהוא מחזק את מעמדו של האנטר כאחד ממנהיגי הרומנטיקה הצעירים המובילים בהוליווד.
בספטמבר 1955 דיווח הצהובון Confidential (אנ'), על כי
האנטר נעצר חמש שנים קודם, בשנת 1950, בגין התנהגות של הפרת סדר. המאמר היה מרומז בלבד. לימים הסתבר כי בפועל הופעלו לחצים גדולים מאחורי הקלעים, על מנת שלא להוציא מהארון את האנטר. לדיווח לא הייתה השפעה שלילית על הקריירה של האנטר. כמה חודשים לאחר מכן, הוא נבחר לאישיות החדשה והמבטיחה ביותר בסקר ארצי בחסות מועצת ארגוני הקולנוע. . האנטר, ג'יימס דין ונטלי ווד היו השחקנים האחרונים שהוכנסו לחוזה אולפן בלעדי ב-Warner Bros בשנת 1956, בסרטים The Burning Hills (אנ') directed by, and The Girl He Left Behind (אנ') ו-,
סרטים שזכו לאהבת הקהל.
בנוסף החל להופיע בתוכניות אירוח וסדרות בטלוויזיה, שהייתה פורמט חדש יחסית באותם זמנים.
קריירת המשחק של האנטר הייתה בשיאה. הוא שיחק גם בסרט המלחמה Lafayette Escadrille (אנ') (1958), ובמערבון Gunman's Walk (אנ') (1958). האנטר כיכב בסרט המוזיקלי Damn Yankees (אנ') (1958), בו גילם את ג'ו הארדי ממועדון הבייסבול של הליגה האמריקאית בוושינגטון. הסרט היה במקור מחזמר בברודוויי, והאנטר היה היחיד בגרסת הסרט שלא הופיע בצוות השחקנים המקורי. הופיע גם במערבון They Came to Cordura (אנ') (1959) (עם גארי קופר וריטה הייוורת') וכיכב בדרמה הרומנטית That Kind of Woman (אנ') (1959) (עם סופיה לורן).
בשנת 1956 הקליט את השיר "Young Love (1956 song)," (אנ') שהגיע למקום הראשון ב בילבורד הוט 100 ושהה שם שישה שבועות. השיר מכר יותר משני מיליון עותקים, דבר יוצא דופן כאשר מדובר בלהיט יחיד, בתקופה שבה לא היו אינטרנט ו"הורדות" של השיר להשמעה.
קריירה > שנות ה-60

כישלונו של האנטר לזכות בתפקיד טוני בעיבוד הקולנועי לסיפור הפרוורים (1961) גרם לו להסכים לככב בסיטקום טלוויזיה שבועי. שיחק בסיטקום The Tab Hunter Show (אנ') שהייתה עם מדרג רייטינג מתון (ייתכן שבשל שידורה במקביל ל-המופע של אד סאליבן) ונמשכה עונה אחת (1960–61) של 32 פרקים. בניגוד לארצות הברית, בבריטניה הפכה ללהיט ודורגה כאחת מקומדיות המצבים הנצפות ביותר של השנה.
להאנטר היה תפקיד כמושא האהבה של דבי ריינולדס בקומדיה הרומנטית The Pleasure of His Company (1961). בהמשך שיחק בסרט The Golden Arrow (אנ') (1962), Ride the Wild Surf (אנ'), בסרט (1964),
וכן בסרטים נוספים. היה לו תפקיד משנה בסרט יה לו תפקיד משנה בקומדיות אמריקה לאן? (1965),
Birds Do It (אנ') (1966), The Fickle Finger of Fate (אנ') (1967) ועוד.
.
שיחק גם בסרטים Vengeance Is My Forgiveness (אנ') (1968), The Last Chance (אנ') (1968), and Bridge over the Elbe (אנ') (1969)..
קריירה > שנות ה-70

להאנטר היה התפקיד הראשי בסרט האימה הפסיכולוגי Sweet Kill (אנ') (1973), הסרט הראשון של הבמאי קרטיס הנסון, וכן בסרטים נוספים.
קריירה > שנות ה-80

בעשור השישי לחייו, בשנות ה-80, הקריירה של האנטר קמה מחדש לתחייה כאשר כיכב לצד השחקן דיווין בסרט פוליאסטר של ג'ון ווטרס (1981) ובסרט Lust in the Dust (אנ') (1985). שני הסרטים הללו היו להיטים בקרב הקהל. הוא שיחק את מר סטיוארט, המורה המחליף במחזמר "גריז 2" (1982), ששר את "רפרודוקציה". להאנטר היה תפקיד מרכזי בסרט האימה "Cameron's Closet (אנ') (1989)".
קריירה > קריירה מאוחרת

תפקידו הקולנועי האחרון של האנטר הגיע בסרט המשפחתי Dark Horse (אנ') (1992). האנטר, בעצמו בעלים של סוס ותיק, כתב את הסיפור המקורי והפיק את הסרט יחד עם שותפו לחיים, אלן גלייזר (אנ').
בשנת 2005 יצאה לאור האוטוביוגרפיה של האנטר, Tab Hunter Confidential: The Making of a Movie Star (2005), שנכתבה יחד עם אדי מולר, הפכה לרב מכר של הניו יורק טיימס, בספר הזיכרונות שלו, האנטר יצא רשמית כהומו, ואישר שמועות שהיו נפוצות מאז שיא תהילתו. הספר היה מועמד למספר פרסים. הוא נכנס לרשימת רבי המכר של הניו יורק טיימס בפעם השלישית ב-28 ביוני 2015, עם יציאתו של הסרט התיעודי Tab Hunter Confidential (אנ'), סרט עטור פרסים המבוסס על ספר הזיכרונות, אותו הפיק אלן גלזר. בשנת 2022 פורסם הסרט, שהופק על ידי גלזר, ג'יי ג'יי אברהמס וזאכרי קווינטו. בישראל הוא פורסם במסגרת ערוץ yes.
חיים אישיים

טאב האנטר נחשב בתקופתו לאחד ממכוכבי הוליווד האטרקטיביים, והחיים האישיים שלו היו תמיד תחת עין ציבורית. בשנות ה-50, תקופת בהלת הלבנדר, לא הייתה אפשרות בארצות הברית, כבשאר מדינות המערב, להיות הומו מחוץ לארון ולהמשיך לעבוד ולהתפרסם. הומוסקסואליות נחשבה כדבר לא מוסרי, וברוב מדינות העולם המערביות גם לא חוקי, עם עונשי מאסר למפירי החוק. לא ניתן היה להתקבל למקום עבודה מהוגן, או להופיע בסרטים, כהומוסקסואל. ברוב שנות פעילותו חי האנטר בשני מישורים. במישור הציבורי יצא עם נשים, בעוד במישור הפרטי היה במערכות יחסים ממושכת עם גברים, דבר שהיה מוסתר מהציבור. באופן פורמלי היה האנטר במערכת יחסים רומנטית עם מספר נשים מפורסמות, ביניהן נטלי ווד. בפרסום האוטוביוגרפיה שלו, ובריאיונות שערך בהמשך, סיפר שלאורך כל התקופה היה תמיד גיי, והיו לו מערכות יחסים ארוכות ויציבות עם בני זוג, אמנם במסתור. בין השאר היה במערכת יחסים ארוכת שנים וממושכת עם המחליק על הקרח רוני רוברטסון.
לגבי עידן האולפנים של הוליווד, אמר האנטר, "החיים היו קשים עבורי, כי חייתי בשני עולמות באותה תקופה. חיים פרטיים משלי, שמעולם לא דיברתי עליהם, ומעולם לא שיתפתי אותם עם אף אדם. ובמקביל - החיים ההוליוודיים שלי, שם נדרשתי לצאת עם כוכבות, שידעו על הסוד, ולקיים מערכות יחסים שלמות לעיני המצלמות, במשך תקופות ממושכות, מאחר שהאולפנים רק רצו שאעשה את מלאכתי ואצליח".
"נכתב הרבה על המיניות שלי, והעיתונות הייתה די אכזרית, אבל מה שצופי הקולנוע רצו להחזיק בליבם היו הנחתים, הבוקרים והמאהבים השרמנטיים שגילמתי."
יציאתו של האנטר מהארון וההכרה הציבורית בכך הייתה צעד משמעותי. בניגוד לג'יימס דין ולרוק הדסון, שנפטרו בטרם עת, והוצאו מהארון רק לאחר מותם, הוא היה אחד מכוכבי הוליווד הראשונים שחשף את נטייתו המינית לאחר שהקריירה שלו כבר הייתה בשיאה. דבר שבתורו סייע לשינוי חשוב בתפיסת הציבור כלפי מיניות ונטייה מינית.
ניתן לומר כי טאב האנטר היה דמות משמעותית בתרבות הפופולרית של הוליווד בשנות ה-50, ושמו נחרת בזיכרון הציבורי לא רק בזכות סרטיו הרבים, אלא גם בזכות אומץ ליבו לחשוף את זהותו המינית בשלב בוגר מאוד יותר בחייו, לאחר שנורמות החברה אילצו אותו לחיות בארון במשך רוב חייו עד אז.
בנוסף, להאנטר הייתה מערכת יחסים ארוכת טווח של כארבע שנים עם השחקן אנתוני פרקינס לאחר שפגש אותו בשאטו מרמונט במהלך הצילומים של הסרט שכנוע ידידותי ב-1956. כאמור, הוא גם ניהל מערכות יחסים עם המחליק האומנותי האלוף רוני רוברטסון, עם השחקן ניל נורלג, ועם רקדן הבלט יליד ברית המועצות רודולף נורייב לפני שהתיישב והתחתן עם בן זוגו מזה יותר מ-35 שנה, מפיק הסרטים אלן גלייזר.
מותו

ב-8 ביולי 2018, שלושה ימים מיום הולדתו ה-87, מת האנטר בביתו, לאחר שלקה בדום לב. לדברי בעלו, אלן גלייזר, מותו של האנטר היה "פתאומי ובלתי צפוי".
עובר

עובר אדם, בערך 8 שבועות לאחר הפריית הביצית.
התפתחות עובר מהפריה ועד שלב ההשרשה ברחם של הבלסטוציסט
עוּבָּר (Fetus) הוא צאצא היונקים שטרם נולד המתפתח מעובר-מוקדם (Embryo) (אנ'). בשפה היומיומית אין מבחינים בין שלבים אלה. העובר המוקדם הוא הצאצא של יצור חי, שנוצר כתוצאה מהפריה ומתקיים ברחם היונקים או בתוך ביצה, אצל בעלי חוליות אחרים (למעט במקרה פתולוגי של היריון חוץ רחמי ביונקים). העובר נחשב לעובר עד לרגע היוולדו או בקיעתו מהביצה. מרגע היוולד עובר אדם הוא מוגדר כתינוק.
עוברים בבעלי חיים

עובר (fetus) הוא שלב ההתפתחות טרום לידתי (אנ') של אורגניזמים חיים. שלב זה נמצא בין העובר המוקדם - Embryo (אנ'), ללידה. לחולייתנים רבים יש שלבים עובריים, החל מרוב היונקים ועד לדגים רבים. בנוסף, חלק מחסרי החוליות נושאים צעירים חיים, כולל כמה מינים של אוניקופרה ופרוקי רגליים רבים.
העוברים של רוב היונקים ממוקמים בדומה לעובר האנושי בתוך אמותיהם. עם זאת, האנטומיה של האזור הסובב את העובר שונה בבעלי חיים נושאי המלטה בהשוואה לבני אדם: כל עובר של חיה נושאת המלטה מוקף ברקמת שליה והוא מונח לאורך אחד משני רחמים ארוכים במקום הרחם היחיד שנמצא בנקבה אנושית.
התפתחות עוברים > שלבים מוקדמים

השלבים הראשונים של התפתחות העובר של בעלי חיים מסוג חולייתנים עובד בצורה כזו – בשלב הראשון תא ביצה מופרה מתחלק שוב ושוב, ללא גידול בנפח עד שנוצר כדור חלול של תאים הנקרא בלסטולה. השלב הבא נקרא גסטרולציה – שבו רקמות העובר עוברות תהליך ארגון מחדש – נוצרת שקערורית בגוף הבלסטולה כך שהוא נעשה דו-שכבתי עם פתח חיצוני- שכבת אקטודרום החיצונית, שכבת אנדורום הפנימית וכמה תאים שנמצאים בחלל בין שתי השכבות הנקראים מזודרם. כל אחת מהשכבות הראשוניות האלה עתידה להיפתח בהמשך לחלקים חשובים של הגוף הבוגר. לדוגמה העור ומערכת העצבים מקורם באקטודרום, הקרביים ואיברים פנימיים יתפחות מהאנודודרום, המזורדם יפתח בהמשך ויכלול את העצמות ואת השרירים.
השלב הבא באוטו-אוריגמי של העובר בקרב בעלי חוליות נקרא נויורוליציה ובו מתקיים תהליך התנרתקות של חוט השדרה. חלק של האקטודרום עובר התנרתקות, שבה הוא סוגר על עצמו כעין נרתיק. דבר זה מתקיים לאורך הגוף מהחלק הקדמי אחורה בדומה לסגירת רוכסן. לאחר מכן חלק זה מגלגל את עצמו בדומה לשפורפרת וקוטם את שפתי הנרתיק שהיו מחוברת לשאר האקטודרום. שפורפורת זו עתיקה להתפתח לחוט השדרה. החלק הקדמי שלה יתנפח ויהפוך למוח. כל שאר העצבים של הגוף ייווצרו על ידי חלוקת תאים רציפה מתוך השפורפרת הזו.
התפתחות עובר האדם

עובר האדם עובר שני שלבים עיקריים המחולקים לשלבי משנה:
שלב ראשון בו נקרא הוולד Embryo (בעברית: עובר), מההפריה ועד תום השבוע השמיני להיריון.
שלב שני בו נקרא הוולד Fetus (בעברית: שְׁלִיל), מתום השבוע השמיני ועד תום ההיריון.
התפתחות העובר והשמירה על פרופורציות נכונות בין האיברים הגדלים בהדרגה, מנוהלת בין השאר, על ידי מורפוגן, חומר המופרש ממספר תאים במרכז העובר המתפתח.
התפתחות עובר האדם > Embryo

הפריה: בתהליך ההפריה נפגשים שני תאי רבייה בשלים (הקרויים "גמטות"), הזכרי – תא הזרע, והנקבי – תא הביצית. שני התאים מתאחדים לתא אחד הקרוי עתה זיגוטה.
יצירת מורולה: (מהמילה הלטינית morus שמשמעותה פרי עץ התות) הביצית המופרית מתחלקת לגוש של תאים, המזכיר בצורתו תות עץ, המתחיל במסע מהחצוצרה לכיוון דפנות הרחם.
בלסטוציסט: שתי שכבות תאים זהים אשר נוצרו מהתחלקות מיטוטית של הזיגוטה. לאחר מספר מחזורי חלוקה, נוצרת הבלסטולה בת 16 תאים, הנמצאת בתוך כדור מלא נוזל. 5 עד 7 ימים אחרי ההפריה מגיעה הבלסטולה לרחם ומנסה להיקלט על דפנותיו. כאשר הבלסטולה יוצרת מגע עם רירית הרחם נוצרת השרשה, כאשר הקשר בין האם לבין העובר מתבצע בעזרת חבל הטבור. בשבוע זה של ההיריון, השבוע השני, מתחיל תהליך התחלקות התאים ליצירת שליית העובר, שק השפיר שבו יגדל העובר, והתאים שמהם יורכב העובר. בסוף השבוע השני העובר יקבל צורה של ראש וזנב.
גסטרולציה: התמיינות התאים מתחילה בשבוע השלישי להריון. בשבוע השישי להיריון, לעובר כבר יש ראש וצוואר והכנה לאוזניים ואף לעיניים. מערכות הראייה והשמיעה נוצרות לאט. בגוף העובר התפתח כבר לב שיתחיל לפעום החל משבוע זה ולעיתים בשבוע מאוחר יותר. גפיים קטנות מתחילות לצוץ מגופו של העובר. גודלו של העובר בשלב זה זהה לגודלו של גרגר אורז.
בסוף שלב האמבריו, מתחיל להיווצר השלד ופעילות בלוטות המין משפיעה על התפתחות ספציפית לפי מין העובר.
התפתחות עובר האדם > Fetus

בין השבוע ה-8 ל-11: פניו של העובר מקבלים צורה אנושית. המוח מתפתח והלב מזרים דם. האף, הנחיריים, הפה, הסנטר והאוזניים כבר התפתחו. איברי המין התפתחו. כפות הידיים והרגליים מתפתחות והן מכוסות בקרום של עור עדיין.
שבוע 12: מערכת השרירים של התינוק מתחילה בפעולתה. העובר מסוגל להניע את ידיו ורגליו, לסגור ולפתוח את כפות ידיו. עמוד השדרה והצלעות מתקשחים ונוצרות הציפורניים.
שבוע 16: כבר ניתן לדעת את מין התינוק על ידי בדיקת אולטרה סאונד. מערכת העצבים עדיין אינה מושלמת ועיניו עצומות. העובר פעיל - בועט ומתהפך ועד השבוע ה-20 מגיע למשקל ממוצע של 200–250 גרם.
שבוע 23: העובר יכול לשמוע את קולה של אמו ורעשים חיצוניים. הריאות מתפתחות אך לא בשלות לגמרי. משקלו מוכפל ולקראת השבוע ה-27 ישקול העובר כקילוגרם. בשבוע ה-28 תנועות העובר מורגשות היטב.
שבוע 32: העובר כמעט מושלם, עיניו פקוחות. הוא ממלא את רוב חלל הרחם ותנועותיו מוגבלות. בסוף השבוע ה-35 משקלו בסביבות 2-2.5 קילוגרם.
שבוע 36: החל מהחודש התשיעי (השבוע ה-36 להריון) העובר בשל ומתחיל בדרכו לביסוס הראש באגן. סיומו של התהליך מגיע עם רגע הלידה שבו העובר הופך להיות תינוק.
קביעת מין העובר

בהפריה תקינה, מינו של העובר תלוי בהרכב הכרומוזומים שבתאי הגוף; לכל תא בגוף האדם 46 כרומוזומים (באופן נורמלי מספרם קבוע), אשר כל אחד מהם נושא מידע גנטי הקובע את תכונותיו של האדם. כל הכרומוזומים מסודרים בזוגות, ויש בסה"כ 23 זוגות. 22 זוגות נקראים אוטוזומים (autosomes) וזוג אחד קרוי בשם כרומוזומי מין (גונוזומים) – סך הכול 44 אוטוזומים ו-2 כרומוזומי מין. באופן תקין, כרומוזומי המין נחלקים לשני סוגים: כרומוזום מין נקבי גדול יותר הנקרא X, וכרומוזום מין זכרי קטן יותר הנקרא Y, כאשר כל הורה תורם תא מין אחד ובו כרומוזום מין אחד על פי החלוקה הבאה: בתא מין נקבי קיים באופן נורמלי כרומוזום X ואילו בתא מין זכרי קיים באופן נורמלי כרומוזום X או כרומוזום Y. כך שתא המין הזכרי הוא זה ש"קובע" את מין היילוד – באופן תקין אם זרע המכיל X יפרה את הביצית, תיווצר זיגוטה שכרומוזומי המין שלה הם XX והיא תהיה נקבה ואילו אם זרע המכיל Y יפרה את הביצית, תיווצר זיגוטה שכרומוזומי המין שלה הם XY והוא יהיה זכר.
לעיתים נופלות טעויות בשלבים שונים של ייצור תאי המין הנושאים את כרומוזומי המין ולעיתים נופלות טעויות בהפריה עצמה, וכך נוצרים עוברים מרובי כרומוזומי מין (לדוגמה: XXY). לעיתים הגוף ידחה את העובר ותתרחש הפלה ספונטנית (טבעית) ולעיתים תתרחש לידה תקינה אך העובר ייוולד עם מומים שונים – לעיתים קרובות עקרות הנובעת בדרך כלל כתוצאה מאי התפתחות תקינה של מערכת הרבייה של היילוד במהלך גיל ההתבגרות, בשל אותן טעויות בכרומוזומי המין. ישנם מקרים שבהם ייווצר עובר עם סתירה בין מערכות הרבייה הפיזיות לבין ההורמונים או הכרומוזומים, כך שלעיתים לא ניתן להכריע את מינו של היילוד בשל טעויות כרומוזומליות.
חשיבות מדעית של חקר העובר

התחום בביולוגיה החוקר את ההתפתחות העוברית נקרא אמבריולוגיה. זהו ענף של הביולוגיה ההתפתחותית. המונח אונטוגנזה מתייחס להתפתחות הפרט הבודד, וכולל את ההתפתחות העוברית אך גם את ההתבגרות וההזדקנות.
לחקר ההתפתחות העוברית חשיבות עליונה במחקר הביולוגי. בבעלי חיים איברים מסוימים קיימים בעוברים אך נעלמים במהלך ההריון; מתופעה זו ניתן ללמוד רבות על הפילוגנזה של בעלי חיים, היינו על התפתחותם האבולוציונית, ועל הקשר ומידת הקרבה בין המינים השונים. דוגמה לכך היא הופעת הזנב בשלב מוקדם של התפתחות עוברי האדם, באופן דומה מאוד להופעתו בהתפתחותם של כל שאר עוברי החולייתנים. בבני-אדם ובקופי-אדם הזנב מתנוון עוד לפני הלידה, בעוד שבקופים בעלי הזנב וברוב שאר החולייתנים הוא ממשיך להתפתח. החוק הביוגנטי שהציע ארנסט הקל בסוף המאה ה-19 אף הרחיק לכת וקבע כי שלבי ההתפתחות העוברית חוזרים בסדר מדויק על ההיסטוריה האבולוציונית של המין כולו ("האונטוגנזה חוזרת על הפילוגנזה"), ואולם כיום ידוע כי זהו אינו חוק הנכון תמיד. שמרנותה האבולוציונית של ההתפתחות העוברית נובעת מכך שהופעת איבר אחד לעיתים קרובות הופכת להיות שלב מארגן הכרחי בהתפתחותם של איברים המופיעים לאחריו, ועל כן היעלמותו בתהליך האבולוציה מבלי לגרום נזק כללי תתבצע באופן הפשוט ביותר על ידי הופעתו הזמנית והתנוונותו לאחר שהסתיים תפקידו המארגן. התנוונות כזו מושגת באמצעות מוות "מתוכנת מראש" של תאים: אפופטוזה. באמצעות מחקר עוברי ניתן ללמוד עוד על תופעה זו, לה השלכות רבות בחקר ההזדקנות ומחלת הסרטן.
האיברים השונים בגוף מתפתחים בעובר משלוש שכבות נבט בסיסיות; מכל שכבת נבט מתפתחים איברים מסוימים, ורק הם. חקר הנושא מלמד אותנו על הקשר בין האיברים השונים ועל תפקודם, ויכול להביא להבנה טובה יותר של מחלות.
מחקר טוען כי ניתן לחקור את מחלות העובר ואת הטיפול בהן באמצעות גידול תאי עובר ממי השפיר לאורגנואידים.
מעמד משפטי

באופן כללי, בישראל, על פי סעיף 1 לחוק הכשרות המשפטית והאפוטרופסות, הקובע "כל אדם כשר לזכויות ולחובות מגמר לידתו ועד מותו", עובר אינו יכול לזכות בזכויות וחובות שכן זכויותיו וחובותיו של אדם מתגבשות רק עם לידתו. יוצא מכלל זה היא ההוראה בחוק הירושה הקובע זכות ירושה למי שנולד עד 300 יום אחרי מותו של מורישו. בית המשפט העליון שלל את הניסיון להקיש מחוק זה לחוק הגנת הדייר.
העובר בהלכה

בהלכה עד 40 יום העובר נחשב כמים בלבד, היות שעל פי המדרש ביום הארבעים להיווצרותו נזרקת בו נשמה.
ראו גם

אמבריולוגיה
עובר ירך אמו
התפתחות עוברית של המוח
התפתחות עובר האדם
הערות שוליים

1 2 3  ההצגה הגדולה בתבל, 2010, עמ' 211–217
↑  ההצגה הגדולה בתבל, 2010, עמ' 213
1 2 3 4 5 6 7  ההצגה הגדולה בתבלבל, 2010, עמ' 217–224
↑  ראו סרטון יצירת ג'ונקה באוריגמי
↑   רותי לוי, מדענים יצרו לראשונה "איברים ממוזערים" מתאים שנאספו בדיקור מי שפיר, באתר הארץ, 18 במרץ 2024
↑  Ian Sample, Scientists grow ‘mini-organs’ from cells shed by foetuses in womb, The Guardian, March 4, 2024
↑  רע"א 7575/09 עארף עארף עלווי נ' לטיפה חסן אחמד ואח'
| היריון ולידה |
| --- | --- | --- |
| מונחים הקשורים להיריון | עובר • שליה • חבל הטבור • שק החלמון • שק שפיר • מי שפיר • הפריה • הפקק הרירי • פיזיולוגיה של ההיריון • תנועות עובר |  |
| מונחים הקשורים ללידה | לידה פעילה • צירי לידה • השראת לידה • לידה בהלכה • סטריפינג • מגע עור לעור • אפידורל • ירידת מים |  |
| מצבים מיוחדים בהיריון | היריון בסיכון • היריון רב-עוברים • שליית פתח • שליה נעוצה • מיעוט מי שפיר • ריבוי מי שפיר • היפרדות שליה • מחלת בלוטת התריס בהיריון • רעלת היריון |  |
| מצבים מיוחדים בלידה | מצג עכוז • כריכת חבל הטבור • צניחת חבל הטבור • תסמונת שאיפת מקוניום • זיהום מי שפיר • חתך חיץ • ניתוח קיסרי • לידה מוקדמת • לידה מכשירנית • לידה שקטה • דיסטוציה • פקיעת קרומים מלאכותית • דמם שלאחר לידה (PPH) |  |
| בדיקות במהלך ההיריון | בדיקת היריון • בדיקות סקר בהיריון • בדיקת העמסת סוכר • בדיקת שקיפות עורפית • בדיקת אולטרה סאונד להיריון • מוניטור עוברי • תבחין משולש • בדיקת סיסי שליה • בדיקת מי שפיר • פטוסקופיה |  |
| מונחים נוספים הקשורים להיריון ולידה | קורס הכנה ללידה • לידת בית • לידה טבעית • לידה במים • תמיכת לידה • בית יולדות • עקומת פרידמן • שמירת היריון • דימום מיילדותי • טומאת יולדת • לידה ביהדות |  |
| --- | --- |
בקרת זהויות :  NLI: 987007528994405171  BNE: XX526132  BnF: cb119494468 (data)  GND: 4016957-1  LCCN: sh85047965  NDL: 00572598  NKC: ph115145  TDVİA: cenin  TE: E1.0.2.6.4.0.6 
בסיס ציפור באוריגמי. מבסיס זה ניתן להגיע לצורות שונות מאד. בדומה לכך גם באובר קיפולים חוזרים של רקמות יכולות להוביל להתפתחות איברים ורקמות בעלות סיבוכיות גבוה
תנועות העובר בגיל 12 שבועות
עובר מניע את אצבעותיו בגיל 21 שבועות
פיהוק של עובר בן 30 שבועות
עובר אנושי באורך של כעשרה מ"מ בשבוע השביעי להריון חוץ רחמי.
עובר אנושי
עובר מחובר לשליה כ-12 שבועות לאחר ההפריה
להקת פיקוד הדרום

| --- | --- |
הלהקה בחזרות, 1973
הלהקה בחזרות, 1973
 פיקוד:  פיקוד דרום
 מקימים:  אברהם צביון  ויעקב מגבלות
 תקופת הפעילות:  1951–1989 (כ־38 שנים)
 תוכניות:  14
 התוכנית הראשונה:  קזבלנקה עלה בדרגה (1952)
 התוכנית האחרונה:  חלום בדרום (1987)
 תקליטים:  7
 להקות משנה:  צוות הווי פיקוד דרום
להקת פיקוד דרום בתחילת שנות ה-50. אלברט כהן כאקורדיוניסט.
להקת פיקוד הדרום היא להקה צבאית ישראלית. בין שיריה הידועים ניתן למצוא את הלהיטים "לילה בדרום", "חיל רגלים", "ויסעו ויחנו", "אני מת", "בסיירת שקד", "להתראות" ,"שבחי מעוז", "אבשלום", "והיה ביום ההוא","בית חלומותי", "יונה עם עלה של זית", "לדרום", "מדרום תיפתח הטובה", "ארץ ישראל יפה", "מכת חשמל", "אלעד ירד אל הירדן", "לאילת" ו"וגמרנו".
בין חבריה של הלהקה לאורך השנים נמנים בין היתר יעקב בודו, אלברט כהן, ציפי שביט, אביבה אבידן, מתי כספי, נגה שלם-כהן, יונית שהם-אורון, גד אורון, דדי בן-עמי, רוני בראון, לירון נירגד, שמעון ברק, חנה לסלאו, דני גרנות, יובב כץ, יוריק בן-דוד, ציפי מור, ליליאן ברטו, נתן דטנר, ראובן ארז, רחלי חיים, חיה סמיר, רמה מסינגר, עינת ארליך, אייל בוחבוט, ירון כפכפי, איציק וינשטיין, ועוד רבים.
היסטוריה > תחילת הדרך

הלהקה הוקמה בסוף שנת 1951 על ידי אברהם צביון והבמאי יעקב מגבלות.
להקה זו זכתה לכינוי "להקת הבולגרים" מאחר שרוב חבריה היו עולים חדשים מבולגריה כמו אלברט כהן האקורדיוניסט ומדלן רחמימוב. חברים נוספים בלהקה היו יעקב בודו, רפאל שחר, משה בכר, יוסף טויל, לילי ורסנו, ליאון גרשון, משה חורש, אהובה דקל, אליקים יאיר, שולמית לפיד, מלכה זילברברג, משה רוזנבלום, אביבה צוברי, ויהודה סגל (אקורדיון).
התוכנית הראשונה, שהועלתה ב-1952, הייתה "קזבלנקה עלה בדרגה", שכתב וביים יעקב מגבלות. מתוך כתבה שהתפרסמה ב 1952 בעיתון דבר על ידי י.מ. ניימן - "קזבלנקה עולה בדרגה" כתוב מתוך ידיעה ומתוך מגמה חינוכית. עולה חדש ממרוקו מתרברב תחילה, אך אחרי הרפתקאות וגלגולים שונים הוא בא לידי הכרה כי לא הדרגה העיקר אלא האדם והוא מתנדב למשלט בנגב. תוכו של המחזה רצוף ביקורת עצמית והומור והעיקר, להקה זו אינה חוששת לשחות נגד הזרם, היא מטיפה לציונות בלי מירכאות".
ההצגה השנייה הייתה "קריינית גלי צה"ל". מנהלה המוזיקלי ומלחינה של הלהקה היה מאיר נוי, ששנתיים קודם לכן היה האקורדיוניסט של להקת הצ'יזבטרון. נוי הביא שני שירים של הצ'יזבטרון לתוכנית "קריינית גלי צה"ל", "כושי כושי" ו"היי דרומה" שאת שניהם הלחין בעצמו למילים של חיים חפר.
שנה לאחר מכן (1953) העלתה הלהקה את התוכנית השלישית "בדרום אין כל חדש". אחד משירי התוכנית, "חיל רגלים", התפרסם מאוד באותה תקופה והיה הסולו הראשון שקיבל לשיר יעקב בודו, לצד שיר נוסף שהתפרסם, "שלושה חיילים", שניהם היו בלחניו של מאיר נוי.
הלהקה התפרקה בסוף 1954 כשעוד הספיקה להפיק באותה שנה את התוכנית "ארץ בלי בנות" ואת התוכנית "זהו הג'וב", שבה הופיע השיר "המנון להקת הדרום" שכתב חיים חפר. בתקופה זו של הלהקה נכללו גם השירים "מקומך ידידי בדרום", "השריונים" ועוד. לאורך כל חמש התוכניות הללו שימש מאיר נוי כמנהל המוזיקלי של הלהקה וגם כמלחין השירים.
היסטוריה > שנות ה-60

מ-1954 לא פעלה הלהקה כלל, וחזרה לפעילות במתכונת של להקה גדולה רק בשנת 1968 לאחר שפעל בפיקוד צוות הווי פיקוד דרום. בשנת 1968 הקימו מחדש להקה גדולה בפיקוד שהפיקה את התוכנית "זמר בדרום", ובה בלטו הלהיטים "לילה בדרום", "והיה ביום ההוא", "עלומים", "אביב", "בימים שכאלה", "לך לעזה", "חלום ליל חורף", "חצי האי סיני", ו"הורה נגב". בין חברי ההרכב היו דני גרנות (ששר סולו את "לאהוב את החיים" ו"לך לעזה") אלכס טלמור (וולף), יעקב נוי, מתי כספי, בהירה שלום (כספי ושלום שרו דואט את "עלומים"), דדי בן-עמי והאקורדיוניסט ישראל רז. במאי התוכנית היה יובב כץ ומנהלה המוזיקלי היה אילן מוכיח. לתוכנית זו יצא תקליטה הראשון של הלהקה בשם זמר בדרום. חברי הלהקה הוותיקים ואלו שנשארו לתוכנית הבאה צולמו בחולות ראשון לציון עבור עטיפת התקליט, עם התלבושות והתפאורה, זמן רב לאחר שהתוכנית כבר ירדה מהפעילות בשטח. רוב חברי מחזור זה הגיעו מלהקות צבאיות אחרות כמו מתי כספי, גדי אורון ומיכל נדיבי מלהקת הנח"ל.
שנה לאחר מכן העלתה הלהקה את התוכנית "מסביב לסיבוב" בהדרכת בני נגרי, שממנה זכור הלהיט "שלך באהבה" (המוכר גם בשם "מרסל" - סולנית: רחל שטרקר). שירי התוכנית לא הוקלטו על-גבי תקליט אך כמה מהם הוקלטו על תקליטי שדרים ונשמרו ב"קול ישראל". שירים נוספים של התוכנית שהוקלטו ב"קול ישראל" היו: "בית חלומותיי"(סולנית-נגה שלם), "טהיטי" ו"גוליברה", לצד שירים שלא הוקלטו כמו "מוטל" ו"בלדה על הים".